Mann pågrepet for skolebombe i Italia
En 16 år gammel jente ble drept og flere andre såret i eksplosjonen utenfor skolen. Bomba var lagd av tre gassbeholdere. Mannen som nå er pågrepet, skal i avhør ha tilstått at han bygde og plantet bomba, ifølge det italienske nyhetsbyrået ANSA. BAKGRUNN: Én drept av bombe på skole i Italia Etterforskerne mistenkte først at mafiaen hadde utført angrepet, men ifølge avisa Repubblica ser det nå ut til at et privat hevnmotiv ligger bak. Angrepet hadde ingenting å gjøre med mafiaen, bekreftet Italias politidirektør Antonio Manganelli onsdag.
En 68 år gammel mann er pågrepet i Italia, mistenkt for bombeangrepet mot en skole i byen Brindisi sør i landet den 19. mai.